b'\n_START_ARTICLE_\nBert McCaffrey\n_START_SECTION_\nKariera\n_START_PARAGRAPH_\nMcCaffrey je leta 1915 za\xc4\x8del svojo \xc4\x8dlansko amatersko kariero v mo\xc5\xa1tvu Chesley ACC. Naslednjih 9 let se je selil po razli\xc4\x8dnih mo\xc5\xa1tvih lige Ontario Hockey Association. Od leta 1920 je bil \xc4\x8dlan mo\xc5\xa1tva Toronto Granites, ki je bilo izbrano, da zastopa Kanado na Zimskih olimpijskih igrah 1924. S soigralci je osvojil zlato odli\xc4\x8dje, kar mu je omogo\xc4\x8dilo preboj v ligo NHL. Svojo kariero v ligi NHL je za\xc4\x8del pri mo\xc5\xa1tvu Toronto St. Patricks in v njem ostal do razpada kluba. Tedaj je od\xc5\xa1el v mo\xc5\xa1tvo Toronto Maple Leafs._NEWLINE_Leta 1927 je okrepil ekipo Pittsburgh Pirates, a nato sredi svoje tretje sezone v Pittsburghu prestopil med Montreal Canadiense in z njimi osvojil Stanleyjev pokal v sezoni 1929/30, kot tudi v sezoni 1930/31. V sezoni 1930/31 pa na pokal ni bilo vrezano njegovo ime, ker je pred koncem sezone prestopil v ni\xc5\xbejeliga\xc5\xa1a Providence Reds. V ligi Canadian-American Hockey League je nastopal do konca svoje kariere leta 1933 v dresu mo\xc5\xa1tva Philadelphia Arrows.'